Diari Oficial de la Generalitat Valenciana


Sumari del DOGV 5419, del 02-01-2007 (2006/15253)

ACORD de 22 de desembre de 2006, del Consell, per la quals'aprova el Pla Anual de Cooperació al Desenvolupament dela Generalitat 2007.
--------------------------------------------------------------------------------------------------------------------------------------

### Dades del document

Número de DOGV
:   5419

Data del DOGV
:   02-01-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2006/15828


Data del document
:   22-12-2006

Organisme emissor
:   Presidència de la Generalitat

Tipus de document
:   Acord

Descriptors 

:   * ajuda al desenvolupament
    * ajuda humanitària
    * programa d'actuació
    * legislació
    * cooperació internacional

El Consell, en la reunió del dia 22 de desembre de 2006, va adoptar  
l'acord següent:  
El Pla director de la Cooperació Valenciana 2004-2007, aprovat  
per Acord de 7 de maig de 2004, del Consell, establix la necessitat que  
cada any els plans anuals, com a instruments de programació de l'activitat  
de la Generalitat en matèria de cooperació per al desenvolupament,  
han de concretar els objectius, les prioritats i els recursos dissenyats  
en el pla director i han de contindre així mateix els mecanismes  
i criteris bàsics per a l'avaluació de la seua execució, la valoració de  
l'impacte d'ajuda i la justificació i el control de la despesa.  
En la seua aplicació, el Pla Anual de Cooperació al Desenvolupament  
de la Generalitat 2005 ha sigut el primer instrument de planificació  
que incorpora el marc estratègic i els principis d'actuació previstos  
en el pla director i que ha tingut la seua continuïtat en el Pla Anual  
2006.  
El Pla Anual 2006 establix que dins del segon semestre de l'any  
s'elaborarà el Pla Anual de la Cooperació per al Desenvolupament  
2007, que serà sotmés a consulta dels agents socials de la cooperació  
valenciana i aprovat pel Consell abans del 31 de desembre de 2006.  
En conseqüència, el present Pla Anual 2007 determina les directrius  
bàsiques, els objectius, les prioritats i la programació de l'activitat  
de la Generalitat en matèria de cooperació internacional al desenvolupament  
durant l'any 2007, d'acord amb el seu model de cooperació  
planificada, transparent, participativa i responsable.  
Este pla anual finalitza el primer cicle de planificació de la política  
de cooperació al desenvolupament del Consell, que es va establir per  
mitjà del Pla director de la Cooperació Valenciana 2004-2007 i que ha  
possibilitat una cooperació valenciana de qualitat i complir el compromís  
del Consell d'arribar en la legislatura actual al 0,7%.  
Per tot el que s'ha dit, de conformitat amb el que disposa l'article  
20 de la Llei 23/1998, de 7 de juliol, de Regulació de la Cooperació  
Internacional per al Desenvolupament, i en exercici de les competències  
atribuïdes per l'article 20 de la Llei 5/1983, de 30 de desembre, de  
Govern Valencià, a iniciativa de la consellera de Cooperació i Participació,  
i a proposta del president de la Generalitat, el Consell  
ACORDA  
Primer  
Aprovar el Pla Anual de la Cooperació al Desenvolupament de la  
Generalitat 2007, que figura com a annex.  
Segon  
Ordenar la seua publicació en el Diari Oficial de la Generalitat, i  
donar-li la màxima difusió a través dels mitjans de comunicació tècnics  
i electrònics pertinents.  
Valencia, 22 de desembre de 2006  
El vicepresident i secretari del Consell,  
VÍCTOR CAMPOS GUINOT  
ANNEX  
PLA ANUAL DE COOPERACIÓ AL DESENVOLUPAMENT  
DE LA GENERALITAT 2007  
ÍNDEX  
INTRODUCCIÓ  
CAPÍTOL 1. MARC NORMATIU  
CAPÍTOL 2. MARC ESTRATÈGIC  
2.1. Prioritats horitzontals.  
2.2. Prioritats sectorials.  
2.3. Prioritats geogràfiques.  
2.4. Objectius:  
2.4.1. De desenvolupament a llarg termini  
2.4.2. D'informació, sensibilització i educació per al desenvolupament.  
2.4.3. D'investigació i formació especialitzada.  
2.4.4. D'acció humanitària  
2.5. Recursos:  
2.5.1. Humans.  
2.5.2. Econòmics i financers.  
2.5.3. Tècnics.  
2.5.4. Institucionals.  
2.6. Avaluació.  
CAPÍTOL 3. RELACIÓ AMB ELS AGENTS DE LA COOPERACIÓ  
3.1. A la Comunitat Valenciana:  
3.1.1 ONGD.  
3.1.2 Altres conselleries i organismes públics dependents de la  
Generalitat.  
3.1.3 Altres administracions públiques.  
3.1.4 Universitats i centres associats.  
3.1.5 Empreses i organitzacions empresarials.  
3.1.6 Sindicats.  
3.2. A Espanya:  
3.2.1 AECI - Comissió Interterritorial de Cooperació per al Desenvolupament.  
3.2.2 Altres comunitats autònomes.  
3.3. En els països destinataris de la cooperació: organitzacions i  
institucions locals.  
3.4. Organismes internacionals.  
CAPÍTOL 4. PREVISIÓ PRESSUPOSTÀRIA  
INTRODUCCIÓ  
Amb el Pla Anual de Cooperació al Desenvolupament de la Generalitat  
2007, es finalitza el primer cicle de planificació de la política de  
cooperació al desenvolupament del Consell, que es va establir mitjançant  
del Pla director de la Cooperació Valenciana 2004-2007.  
Els resultats aconseguits en els últims anys amb l'aplicació de les  
prioritats i estratègies establides en el Pla director 2004-2007, han possibilitat  
una cooperació valenciana de qualitat, que compta amb mecanismes  
adequats per a l'avaluació de les seues intervencions i, per tant,  
amb una definició pertinent de les seues directrius resultant, al mateix  
temps, transparent i transformadora.  
Així mateix, en finalitzar la planificació de l'actual quadrienni,  
renovem el procés de diàleg sobre les bases i continguts del nou Pla  
director 2008-2011. Este procés de programació participativa de l'activitat  
de la Generalitat en matèria de cooperació internacional al desenvolupament  
demostra que la política de cooperació valenciana es consolida  
com un clar referent en la cooperació oficial descentralitzada,  
no sols a nivell nacional, sinó també en l'àmbit europeu.  
El seu protagonisme en el context institucional es deu no sols al  
constant increment dels recursos financers, sinó a la coherència, coordinació  
i responsabilitat en les actuacions realitzades en els diversos  
àmbits d'especialització de la cooperació internacional al desenvolupament,  
així com a la innovació i adaptació als nous reptes del context  
internacional, com s'ha demostrat en el foment de les intervencions en  
l'àmbit del codesenvolupament.  
L'anàlisi de les actuacions dutes a terme evidencia una sèrie dels  
èxits, entre els quals cabria destacar, en primer lloc, la consolidació  
d'una política estratègica de cooperació integral, d'impacte i transformadora  
amb la definició i implantació dels plans estratègics d'intervenció,  
incloent la seua planificació, seguiment i avaluació; l'impuls  
d'una acció humanitària de resposta immediata i coordinada, a través  
del Comité Permanent d'Ajuda Humanitària i d'Emergència de la  
Comunitat Valenciana i que es recolza en l'elaboració consensuada i  
participativa del Pla d'Acció Humanitària de la Comunitat Valenciana  
que permetrà la creació d'un instrument jurídic unificat; la introducció  
del criteri de responsabilitat en la cooperació valenciana, per mitjà de  
la definició i desenvolupament dels processos d'avaluació en els diferents  
programes; l'agilització de la tramitació i resolució de les convocatòries  
d'ajudes; o l'impuls del codesenvolupament amb la creació,  
entre altres accions, de la primera convocatòria específica per a projectes  
que canalitzen la participació activa de la població immigrant en  
els processos de desenvolupament dels seus països.  
A més, és important destacar la progressiva consolidació de  
la política de formació i professionalització dels recursos humans  
en matèria de cooperació al desenvolupament que està impulsant la  
Generalitat a través de diverses accions amb les universitats valencianes  
i ONGD. La coherència i continuïtat d'esta política es veu reforçada  
amb l'adjudicació des de l'any 2001 de 51 beques de formació en  
cooperació al desenvolupament destinades a jóvens professionals i a  
realitzar tant en les oficines del Programa de Desenvolupament de les  
Nacions Unides (PNUD) i en les Oficines Tècniques de Cooperació de  
l'Agència Espanyola de Cooperació Internacional (AECI), com en la  
seu de la Direcció General de Cooperació al Desenvolupament i Relacions  
Externes.  
En l'àmbit de la Comunitat Valenciana, el projecte de sensibilització  
i educació per al desenvolupament, Solidària, s'ha transformat  
en un programa integral anual que, a través de les seues edicions successives,  
ha estés els seus continguts i propostes a tota la població de  
la Comunitat a través dels seus municipis, que han sigut més de 80  
només l'any 2006. En esta ambiciosa labor, s'ha implicat un ampli  
nombre d'agents de la cooperació, així com a diverses institucions  
públiques i privades.  
En totes estes intervencions, la Generalitat inclou com a prioritat el  
compliment dels Objectius de Desenvolupament del Mil·lenni (ODM),  
que ha assumit com a propis.  
Així mateix, destaca per la seua significació i la seua transcendència  
l'aprovació en 2007 de la Llei de Cooperació al Desenvolupament  
de la Comunitat Valenciana, instrument jurídic únic i consensuat de la  
cooperació valenciana.  
Amb això, també cal assenyalar que, en matèria de planificació,  
l'any 2007 s'elaborarà i aprovarà el Pla director de la Cooperació  
Valenciana 2008-2011. El procés estarà fonamentat en els principis,  
criteris i prioritats de la Llei de Cooperació, en la consecució dels  
Objectius de Desenvolupament del Mil·lenni, així com en l'experiència  
que proporciona l'avaluació i l'anàlisi de les actuacions precedents.  
Comptarà, com el pla director actual, amb la consulta i participació  
activa dels agents de la cooperació valenciana, permetent així que els  
diferents actors s'identifiquen amb els objectius comuns que marcaran  
la política de cooperació del pròxim quadrienni.  
Des del punt de vista pressupostari, el Pla Anual 2007 es caracteritza  
per consolidar la ferma aposta solidària del Consell des de l'any  
1996, fent realitat la dotació del 0,7% del seu pressupost a la cooperació  
internacional al desenvolupament. Este esforç, sense precedents en  
la cooperació espanyola, permetrà multiplicar el nombre de les seues  
accions, però alhora implicarà la necessitat de potenciar la professionalització  
del sector, per mitjà de la informació, la formació, la participació  
i la responsabilitat de tots els agents valencians.  
D'altra banda, la promulgació de la llei suposa el començament  
del procés de regulació de tots els instruments que s'hi definixen per  
a la seua efectiva implantació, com la Comissió Interdepartamental,  
la Comissió Interterritorial, el Registre Oficial d'Agents de la Cooperació  
Valenciana, o el Consell Valencià de Cooperació al Desenvolupament,  
òrgan que regularà la relació amb els distints agents socials  
i que permetrà intensificar els mecanismes de coordinació i consulta,  
entre altres.  
D'altra banda, en 2007 es prestarà una especial atenció al codesenvolupament,  
per la seua actual rellevància i com a continuació a les  
actuacions realitzades fins ara i a l'acció humanitària, consolidant l'actuació  
duta a terme en anys anteriors pel Comité Permanent d'Ajuda  
Humanitària i d'Emergència de la Comunitat Valenciana, amb la creació  
i regulació de l'instrument jurídic que permeta potenciar la coordinació  
i agilitat en les intervencions.  
Amb la definició de nous Plans Estratègics d'Intervenció en 2007,  
es concretaran les primeres accions institucionals en matèria de coopelidad  
ració multilateral de la Generalitat, amb programes i projectes a desenvolupar  
amb organismes internacionals, com el Programa de les Nacions  
Unides per al Desenvolupament (PNUD), l'Organització d'Estats  
Iberoamericans per a l'Educació, la Ciència i la Cultura (OEI) o l'Organització  
Panamericana de la Salut (OPS).  
El Pla Anual 2007 s'estructura en quatre capítols, que arrepleguen  
en el seu primer capítol el marc normatiu.  
En el seu capítol segon es detalla el marc estratègic: les prioritats  
horitzontals, sectorials i geogràfiques, desenvolupant els continguts  
del Pla director 2004-2007, com la gestió, seguiment i avaluació de la  
cooperació valenciana.  
En el capítol tercer s'arreplega la relació amb els diversos agents  
de la cooperació, tant en l'àmbit de la Comunitat Valenciana com en el  
nacional i internacional.  
En el capítol quart i últim es fa referència a la previsió pressupostària  
per a l'any 2007.  
En definitiva, el Pla Anual de la Cooperació al Desenvolupament  
2007 consolida el compromís de la Comunitat Valenciana de contribuir  
a l'eradicació de la pobresa i el desenvolupament sostenible dels  
pobles estructuralment empobrits, d'acord amb els esforços de la  
comunitat internacional per a l'èxit dels Objectius de Desenvolupament  
del Mil·lenni.  
1. MARC NORMATIU  
Amb l'aprovació de la Llei de Cooperació al Desenvolupament de  
la Comunitat Valenciana en, el Consell complix amb este compromís  
fonamental establit en el Pla director 2004-2007.  
La publicació i entrada en vigor de la Llei de Cooperació al Desenvolupament  
de la Comunitat Valenciana suposa l'establiment del  
model i el règim jurídic regulador de l'activitat solidària de la Generalitat,  
els seus objectius, els seus instruments i la seua organització.  
A més la llei establirà i introduirà, amb caràcter permanent i vocació  
de futur, les grans prioritats horitzontals, geogràfiques i sectorials  
de la cooperació valenciana i introduirà els òrgans de coordinació,  
assessorament i participació, la regulació, composició i funcions detallades  
dels quals es determinarà en els reglaments de desplegament de  
la mencionada llei.  
La normativa de desplegament de l'esmentada llei es referix a:  
- El Consell Valencià de Cooperació al Desenvolupament.  
- El Registre d'Agents de la Cooperació Internacional al Desenvolupament  
de la Comunitat Valenciana.  
- La Comissió Interdepartamental de Cooperació al Desenvolupament.  
- La Comissió Interterritorial de Cooperació al Desenvolupament.  
- El Comité Permanent d'Acció Humanitària de la Comunitat  
Valenciana i el seu òrgan consultiu.  
- El Reglament orgànic i funcional del centre directiu de la Generalitat  
amb competències en matèria de cooperació internacional.  
- Les bases per a la concessió de les ajudes en matèria de cooperació  
al desenvolupament.  
D'altra banda, dins del segon semestre de l'any s'elaborarà el Pla  
director de la Cooperació Valenciana 2008-2011 que, previ procés de  
diàleg i consens amb els agents socials de la cooperació valenciana,  
serà aprovat pel Consell abans del 31 de desembre de 2007.  
2. MARC ESTRATÈGIC  
Totes les actuacions que el Consell realitze en este àmbit hauran  
de respectar i aplicar les prioritats horitzontals, sectorials i geogràfiques  
establides en el Pla director 2004-2007.  
2.1. Prioritats horitzontals  
La Generalitat, amb la visió de constituir bases sòlides per a un  
desenvolupament a llarg termini dels països estructuralment empobrits,  
impulsarà els Objectius de Desenvolupament del Mil·lenni (ODM) en  
totes les intervencions que mamprenga, vinculant-los als quatre enfocaments  
horitzontals arreplegats en el Pla director i que es desenvolupen  
en el present Pla Anual.  
Al mateix temps, tant els ODM com les prioritats horitzontals hauran  
d'estar integrades en totes les accions de cooperació al desenvomateria  
lupament i acció humanitària que el Consell impulse o recolze. Les  
quatre prioritats horitzontals són:  
1 La lluita contra la pobresa  
En compliment de l'Objectiu 1 dels Objectius de Desenvolupament  
del Mil·lenni, i sent la finalitat principal de la política valenciana  
de cooperació al desenvolupament l'eradicació de la pobresa per mitjà  
de la millora de les condicions de vida dels grups de població més vulnerables  
dels països estructuralment empobrits, el Consell entén que  
és necessari promoure accions adreçades a què estos col·lectius siguen  
protagonistes del seu propi desenvolupament, per mitjà de la generació  
d'oportunitats i l'enfortiment de capacitats que reduïsquen la seua  
vulnerabilitat social, econòmica i ambiental.  
2.1.2 La democràcia i defensa dels drets humans  
Per a la consecució del desenvolupament humà sostenible i  
d'acord amb la Resolució de 6 de juny de 2006, de l'Assemblea General  
de les Nacions Unides, té una importància fonamental la realització  
de programes per a la promoció i protecció dels drets humans, l'enfortiment  
de l'Estat de dret i de justícia social per a la consolidació de la  
democràcia.  
Igualment, es considera prioritària la cooperació municipal, el  
foment de l'autonomia local i el suport als processos de descentralització  
que estan impulsant gran part dels països estructuralment empobrits.  
Per a això, es prestarà especial atenció als programes d'enfortiment  
institucional i potenciació de les capacitats de governabilitat i de  
gestió de les administracions locals, des d'enfocaments que faciliten la  
participació i involucren la societat civil.  
A més, també es recolzaran aquells programes i projectes que promoguen  
el respecte a la diversitat ètnica, religiosa, cultural i de gènere  
des d'una perspectiva de protecció de drets civils, polítics, socials,  
econòmics i culturals dels grups de població més vulnerables. D'esta  
manera es contribuirà a la consecució de la pau de forma estable i sostinguda  
en el temps.  
2.1.3 La promoció de la igualtat entre dones i hòmens  
Les dones no són un grup vulnerable, sinó una majoria amb un  
enorme potencial per a generar progrés en les seues comunitats. L'Objectiu  
3 de Desenvolupament del Mil·lenni promou la igualtat entre  
els gèneres i l'autonomia de la dona, com a mecanismes eficaços en la  
lluita contra la pobresa, la fam i la malaltia, a fi d'estimular un model  
de desenvolupament realment sostenible, combatre totes les formes de  
violència i aplicar la Convenció sobre Eliminació de totes les Maneres  
de Discriminació contra les Dones.  
Amb este objectiu, durant 2007 es prioritzaran aquelles accions  
dirigides a aconseguir l'apoderament de les dones, a través del foment  
de la seua participació, autonomia i augment de les seues capacitats.  
En este sentit, es prioritzaran aquells programes i projectes que, a més  
d'atendre les necessitats pràctiques de les dones, promoguen els seus  
interessos estratègics, i es prestarà especial atenció a aquells programes  
que reduïsquen les desigualtats en l'accés i control dels recursos,  
així com aquells que, en la identificació de les necessitats, tinguen en  
compte les diferències entre els gèneres.  
L'horitzontalitat de les intervencions no es referix només a projectes  
dirigits a les dones, sinó també a tots aquells que contribuïsquen a  
la transformació dels rols entre hòmens i dones, per a aconseguir així  
un desenvolupament equitatiu.  
2.1.4 La sostenibilitat ambiental i prevenció de riscos  
El Consell considera que la gestió sostenible dels recursos naturals  
és fonamental per a aconseguir els ODM. En este sentit, es donarà  
caràcter preferent a aquelles actuacions que contribuïsquen a aconseguir  
el sèptim ODM, garantir la sostenibilitat del medi ambient, incorporant  
els principis del desenvolupament sostenible en els programes i  
projectes.  
També es prioritzaran aquelles intervencions que estiguen d'acord  
amb els programes en què participa o puga participar la Generalitat  
emmarcats en el desenvolupament sostenible, la protecció del medi  
ambient i la conservació de la biodiversitat.  
Conscient del paper fonamental que exercixen les dones i les  
poblacions indígenes en matèria de protecció mediambiental, la Generalitat  
prestarà especial atenció a aquelles actuacions que promoguen  
la participació activa d'estos col·lectius en l'accés, control i gestió dels  
recursos naturals.  
El Consell reconeix també que els baixos nivells de desenvolupament  
d'alguns països són els responsables que l'exposició dels seus  
habitants als desastres naturals es traduïsca en un major increment dels  
impactes en la població i en les seues infraestructures. Per això, impulsarà  
la introducció de l'enfocament de prevenció i reducció de riscos  
de desastres en la planificació i gestió de totes les accions en matèria  
de cooperació al desenvolupament i d'acció humanitària. D'esta manera,  
es reduirà la vulnerabilitat ambiental i es fomentaran les iniciatives  
vinculades a la prevenció, preparació, mitigació i resposta davant de  
les catàstrofes que impacten en els països estructuralment empobrits,  
reduint els efectes negatius i contribuint eficaçment al compliment  
dels Objectius de Desenvolupament del Mil·lenni.  
2.2 Prioritats sectorials  
Els sectors que es prioritzaran durant l'any 2007 són:  
2.2.1 Necessitats socials bàsiques:  
1.2.7.6 Enfortiment dels sistemes de salut, de forma coincident  
amb les prioritats nacionals i locals dels països destinataris, així com  
amb les recomanacions dels organismes internacionals com l'Organització  
Mundial de la Salut (OMS), el Programa Conjunt de les Nacions  
Unides sobre el VIH/SIDA (ONUSIDA), el Fons de Població de les  
Nacions Unides (FNUAP) i l'Oficina d'Ajuda Humanitària de la Unió  
Europea (ECHO), entre altres. Així mateix, tindran atenció especial els  
programes emmarcats dins del Programa VITA de desenvolupament  
de la salut a Àfrica.  
Es diferencien quatre nivells d'intervenció:  
· Salut pública, amb propostes de prevenció sobre la transmissió  
de les malalties, amb activitats de promoció de la salut (programes  
específics i educació sanitària).  
· Atenció primària, amb la finalitat d'aconseguir una major cobertura  
poblacional i integrar les pràctiques tradicionals eficaces.  
· Atenció especialitzada, incrementant la capacitat tècnica i de  
gestió dels hospitals i centres d'especialitats.  
· Política sanitària, provisió de les ferramentes necessàries per al  
seu desenvolupament: planificació (plans de salut); gestió (sistemes  
d'informació) i ajustament (avaluació i control de qualitat).  
Seran considerats prioritaris els programes de salut que incidisquen  
directament en la consecució dels Objectius de Desenvolupament  
del Mil·lenni. Es valoraran especialment els destinats a la millora de la  
salut materna (ODM 5), la reducció de la mortalitat infantil (ODM 4) i  
combatre el VIH/SIDA, el paludisme i altres malalties greus (malària,  
tuberculosi, dengue, mal de chagas, etc.) (ODM 6).  
7.8.4.6. Millora de la qualitat de l'educació i formació bàsica.  
La Generalitat potenciarà programes adreçats a l'èxit del segon dels  
Objectius de Desenvolupament del Mil·lenni, l'educació primària universal,  
conscient que l'educació inclou beneficis socials i econòmics  
per a tota la societat. Per a això es prestarà especial atenció als programes  
de foment de l'educació bàsica i l'alfabetització d'adults,  
la construcció d'infraestructures adequades i segures, la provisió  
d'equipament escolar, la millora de la formació i condició del professorat,  
així com el foment de l'educació intercultural bilingüe, adaptada  
a la identitat cultural de la població. Serà transversal a tots ells la promoció  
de la igualtat de gènere en l'accés i aprofitament de l'educació  
per part de les xiquetes i dones, per a contribuir al compliment del  
tercer Objectiu del Mil·lenni.  
1.1.3.5. Millora de les infraestructures socials, l'accés a una casa  
dignament, i especialment el control i tractament de l'aigua, el sanejament  
ambiental i el tractament de residus. El Consell considera que,  
a causa de l'elevat ritme de creixement de la població en els països  
de baix desenvolupament humà, és necessari continuar concentrant els  
esforços en la millora de les infraestructures socials, sobretot les que  
van adreçades a aquelles poblacions que seguixen sense tindre accés a  
fonts d'aigua segures i als servicis millorats de sanejament.  
0.9.7.8. Impuls de la sobirania alimentària com un sector  
d'intervenció que va més enllà de la seguretat alimentària de les  
poblacions, promovent el dret dels pobles a definir les seues pròpies  
polítiques i estratègies sostenibles de producció, distribució i consum  
d'aliments. Amb esta perspectiva es garantix, no sols el dret a  
l'alimentació, sinó que també es fomenta el respecte i defensa de la  
diversitat cultural i ètnica respecte als modes de producció i comercialització  
dels recursos naturals. Atés el paper fonamental que exercixen  
les dones, es prioritzaran aquelles iniciatives que promoguen el seu  
accés i control als recursos productius (terra, aigua, animals i llavors,  
entre altres) i l'accés a la propietat.  
2.2.2 Protecció de les persones més vulnerables  
Es consideren prioritaris, els col·lectius següents:  
0.3.4.4 Infància i joventut. Es potenciaran especialment les actuacions  
que afavorisquen noves relacions entre els gèneres en tots  
els nivells de l'ensenyança, en compliment del tercer objectiu del  
mil·lenni, i aquelles destinades a la protecció dels drets de la infància,  
especialment a l'eradicació del tràfic i de l'explotació infantil de  
qualsevol tipus i l'atenció als xiquets i xiquetes del carrer, en compliment  
del quart objectiu del mil·lenni.  
1.1.2.8 Població refugiada, desplaçada o afectada per desastres. Es  
promouran actuacions encaminades a la prevenció, preparació i mitigació  
dels desastres, així com a l'atenció a les poblacions afectades pels  
conflictes civils, els desastres naturals i les crisis humanitàries.  
9.8.9.5 Poblacions indígenes. Es fomentarà el seu dret a  
l'autodesenvolupament, és a dir, a configurar els seus propis processos  
de desenvolupament social, econòmic, polític i cultural, mantenint  
les seues identitats culturals i participant plenament i lliurement en els  
processos democràtics de les seues comunitats i països.  
5.6.9.4. Població amb discapacitat. Es promouran actuacions que  
faciliten la seua integració familiar i educativa, la seua participació  
social i inserció en el mercat laboral, així com el foment de les seues  
habilitats personals i la recuperació de capacitats sensorials, físiques i  
mentals.  
2.2.3 Millora de les condicions laborals i generació d'ingressos  
dels col·lectius més desfavorits.  
Dins de les activitats definides en el Pla director de la Cooperació  
Valenciana 2004-2007, adreçades a enfortir l'activitat productiva i el  
creixement econòmic, es prioritzaran les accions encaminades a:  
· La realització de programes de cooperativisme, associacionisme  
i altres fórmules col·lectives semblants, així com l'enfortiment del  
sistema de microcrèdits i l'execució de programes de generació de  
microempreses i autoocupació, amb especial atenció a aquelles actuacions  
que promoguen l'accés al crèdit a les dones per a la realització  
d'activitats productives, sempre que vaja acompanyat de mesures que  
asseguren el seu control i gestió.  
· L'enfortiment dels sectors productius, principalment el sector  
agrícola, amb especial èmfasi en aquells projectes que promoguen la  
diversificació de cultius de forma sostenible.  
· La promoció del sector de la producció i distribució d'aliments,  
amb especial atenció al respecte i desenvolupament del principi de  
sobirania alimentària.  
· El foment del comerç just i el consum responsable, facilitant a  
les cooperatives de comerç just l'accés a mercats.  
· L'enfortiment de xarxes de comerç local i nacional.  
· El desenvolupament de la capacitació empresarial i professional,  
així com l'autoocupació entre les dones i la població juvenil.  
· La formació dels treballadors i treballadores i la difusió dels drets  
laborals.  
· El foment del turisme sostenible.  
2.2.4 Enfortiment de les administracions descentralitzades i promoció  
de la societat civil.  
Es prioritzaran els programes adreçats a l'elaboració de plans  
estratègics de desenvolupament local i regional que incidisquen en la  
millora de la governabilitat democràtica i fomenten els mecanismes de  
participació ciutadana. Per a això, es promouran aquelles intervencions  
que afavorisquen els processos de descentralització i governabilitat  
local, així com les que potencien el paper de les administracions locals  
en el desenvolupament sostenible de les regions i municipis.  
Les activitats compreses en esta prioritat sectorial consistiran en  
l'elaboració de plans de gestió local i regional, la formació de tècnics  
municipals i la prestació d'assistències tècniques per a la millora dels  
servicis públics en els àmbits socials, econòmics i mediambientals.  
S'incidirà especialment en les intervencions adreçades a la gestió dels  
recursos naturals (recursos hídrics i mediambientals), així com les de  
gestió i maneig dels residus sòlids.  
També es potenciarà la participació de la societat civil, especialment  
de les organitzacions indígenes, de dones i de jóvens, en les polítiques  
públiques.  
2.2.5 Promoció de la cultura de pau  
El Consell prioritzarà els programes adreçats a l'enfortiment de les  
capacitats de governabilitat democràtica, negociació i construcció de  
processos de pau dels països estructuralment empobrits.  
També promourà programes adreçats a països i territoris que  
afronten situacions de conflicte i es recolzaran les accions de cooperació  
orientades a previndre i reduir la vulnerabilitat de les poblacions.  
A més, s'impulsaran aquells projectes destinats a la construcció d'una  
pau duradora a través de processos de reconstrucció i reconciliació  
post-bèl·lica.  
Es prestarà especial atenció a les necessitats concretes de les dones  
i la infància en la resolució de crisis humanitàries i conflictes armats,  
es fomentarà el respecte dels drets de les poblacions refugiades i desplaçades  
i s'atendran les necessitats derivades de la protecció específica  
que això requerix.  
2.2.6 Codesenvolupament  
La creixent rellevància que estan adquirint les migracions internacionals,  
amb la realitat actual de la Comunitat Valenciana com a lloc  
d'acollida d'un ampli nombre de col·lectius d'immigrants d'altres països,  
avalen la política del Consell en matèria de codesenvolupament,  
adreçada a enfortir les capacitats organitzatives i tècniques en espais  
col·lectius que puguen afavorir la millora de la qualitat de la vida grupal  
i de la situació socioeconòmica, així com fomentar el seu potencial  
com a agents de desenvolupament en els seus països d'origen.  
L'instrument principal per a això serà la convocatòria específica  
de codesenvolupament per a aquells programes i projectes que promoguen  
la implicació dels immigrants residents a la Comunitat Valenciana  
en els processos de desenvolupament dels seus països d'origen,  
convocatòria que donada la resposta altament participativa dels agents  
de la cooperació en la seua primera edició en 2006, veurà substancialment  
incrementada la seua dotació.  
Els projectes a finançar a través de la convocatòria hauran de relacionar-  
se amb un o més dels següents tipus de projectes:  
a) Projectes de formació i ocupació per a persones residents en les  
àrees d'origen de les migracions, amb prioritat en jóvens i dones, així  
com aquells que faciliten la formació de xicotetes empreses, concessió  
de microcrèdits o semblants, amb la finalitat d'augmentar les fonts de  
riquesa i millorar el benestar dels ciutadans dels països d'origen.  
b) Projectes que faciliten la posada en marxa, la consolidació i  
l'exercici d'activitats de producció, comercialització i distribució de  
béns en els països d'origen dels immigrants.  
c) Projectes que incidisquen en la cerca de mecanismes orientats  
a canalitzar les remeses d'immigrants cap a la reactivació del teixit  
productiu local, amb accions encaminades a millorar els sistemes  
d'enviament de les mateixes i l'enfortiment d'institucions microfinanceres  
locals.  
d) Programes de sensibilització i capacitació per al codesenvolupament,  
amb l'objectiu de crear una cultura del codesenvolupament  
basada en les potencialitats que tenen els immigrants com a  
vectors de desenvolupament dels seus països d'origen, així com iniciatives  
encaminades al foment de l'associacionisme, l'intercanvi  
d'experiències i la superació de les barreres dels estereotips.  
e) Projectes que propicien el disseny i realització de plans i programes  
concrets de desenvolupament local a mitjà i llarg termini i de  
polítiques públiques en les municipalitats d'origen dels col·lectius  
d'immigrants.  
Es primaran aquells programes i projectes integrals que incorporen  
immigrants residents a la Comunitat Valenciana en els processos  
d'identificació, disseny, execució i avaluació, i, en especial, es valorarà  
la participació en ells d'entitats sense ànim de lucre constituïdes  
legalment que, entre els seus fins socials, es trobe l'atenció i suport als  
immigrants.  
Amb l'objectiu d'estendre l'avaluació a les accions de codesenvolupament  
impulsades des de la Generalitat, tots els projectes en este  
sector que s'executen en l'exterior, el cost total dels quals supere els  
200.000 euros hauran d'incloure una avaluació externa dels resultats i  
objectius aconseguits. L'avaluació es presentarà al final dels projectes  
amb l'informe final; en els projectes inferiors al dit pressupost, la seua  
realització serà considerada com a mèrit preferent a l'hora de la seua  
valoració.  
D'altra banda, a fi de contribuir especialment a la formació i  
suport a iniciatives d'economia social per a immigrants, es realitzarà  
un Pla Estratègic d'Intervenció específic en matèria de codesenvolupament  
amb el Consell Universitari Valencià de Relacions Internacionals  
i Cooperació, que beneficiarà col·lectius d'immigrants dels països  
amb major flux migratori cap a la Comunitat Valenciana.  
A més, es recolzaran les accions de codesenvolupament des de la  
convocatòria d'investigació i formació, així com des del Programa de  
sensibilització i educació al desenvolupament, Solidària 2007, i les  
altres accions que impulse la Generalitat.  
2.3 Prioritats geogràfiques  
D'acord amb els criteris establits pel Pla director 2004-2007 i amb  
la finalitat d'obtindre un major impacte i concentració de l'ajuda en  
els països beneficiaris, els països destinataris de la cooperació valenciana  
l'any 2007 es distingixen igual que en el pla anual anterior en dos  
categories, països prioritaris i països d'atenció específica.  
Esta classificació es realitza tenint en compte els índexs de desenvolupament  
humà del Programa de les Nacions Unides per al Desenvolupament;  
la vinculació d'estos països amb la Comunitat Valenciana;  
la presència en ells d'entitats espanyoles i internacionals; i, finalment,  
el major compromís dels països destinataris amb els objectius i  
metes de la Declaració del Mil·lenni.  
A més d'estos criteris, i amb l'objectiu incrementar l'impacte i la  
sostenibilitat de les actuacions, s'ha considerat especialment a aquells  
països que són receptors de fons de la cooperació valenciana i, d'altra  
banda, a aquells països en què hi ha una més implantació o experiència  
dels agents socials de la cooperació valenciana.  
En funció dels criteris mencionats i segons les àrees establides en  
el Pla director 2004-2007, el present pla anual considera prioritaris els  
països següents:  
A Iberoamèrica: Bolívia, Colòmbia, Equador, El Salvador, Guatemala,  
Hondures, Nicaragua, Perú i República Dominicana.  
A Magrib i Orient Mitjà: Algèria, el Marroc, la població sahrauí i  
els territoris palestins.  
A Àfrica subsahariana: Angola, Moçambic, Benín, Burkina-Faso,  
Mali, Rwanda, Kenya, Uganda i Sierra Leone.  
A Àsia: Índia.  
En estos països es concentrarà, com a mínim, el 70% dels fons de  
la cooperació valenciana l'any 2007.  
En la categoria d'atenció específica es troben els països amb  
sectors de la població o zones geogràfiques en condicions de baix  
desenvolupament econòmic i social, així com aquells països objecte  
d'actuacions més puntuals:  
A Iberoamèrica: Argentina, Cuba, Paraguai, Mèxic, Brasil, Haití i  
Panamà.  
A Magrib i Orient Mitjà: Mauritània, Tunis i Jordània.  
A Àfrica subsahariana: Senegal, República Democràtica del  
Congo, Etiòpia, Guinea Bissau, Libèria, Sudan, Txad, Costa d'Ivori,  
Guinea Equatorial i Madagascar.  
A Àsia: Filipines i Bangla Desh.  
A Europa central i oriental: Bosniana-Hercegovina i Albània.  
En compliment de les mesures acordades en la Tercera Conferència  
de les Nacions Unides sobre els Països Menys Avançats, concretament  
del Programa d'Acció a favor dels Països Menys Avançats per al  
Decenni 2001-2010, el Consell en 2007 destinarà, almenys, el 12% de  
l'ajuda als països menys avançats (PMA) entre els països prioritaris  
i d'atenció específica indicats en este epígraf. Amb això les persones  
que viuen en els PMA milloraran la seua condició de vida i en 2015  
es reduirà a la mitat la proporció de persones que viuen en extrema  
pobresa i patixen fam. També es recolzaran els esforços de la comunitat  
internacional per a aconseguir l'octau Objectiu del Mil·lenni, i es  
fomentarà una associació mundial per al desenvolupament.  
Quant als projectes de codesenvolupament, es prioritzaran les  
intervencions en aquells països d'origen de les migracions que  
compten amb un nombre més gran d'immigrants i capacitat organitzativa  
a la Comunitat Valenciana, concretament (font: Institut Valencià  
d'Estadística): Equador, el Marroc, Colòmbia, Senegal, Bolívia,  
República Dominicana, Argentina, Brasil, Cuba, Perú i Guinea Equatorial,  
així com la població sahrauí i palestina. Els projectes que incloguen  
activitats d'enfortiment de les xarxes organitzatives i sensibilització  
a realitzar a la Comunitat Valenciana estaran oberts a tots els  
col·lectius i associacions d'immigrants provinents de països estructuralment  
empobrits, entre ells els països de l'est d'Europa.  
Quant a l'acció humanitària, es consideraran igualment prioritaris  
els països en què es requerisca la intervenció coordinada com a conseqüència  
de desastres naturals o conflictes violents, a petició dels  
agents socials valencians, els propis països, els organismes nacionals i  
internacionals, així com aquells la població dels quals siga víctima de  
la vulneració dels drets humans. Així mateix, es promouran actuacions  
de prevenció i rehabilitació en aquells països i zones que presenten  
una major vulnerabilitat davant de desastres naturals o conflictes o que  
van ser objecte d'accions humanitàries per a fer front a les crisis dels  
últims anys.  
Finalment, quant a les accions d'investigació i formació, així  
com les relatives a sensibilització i educació al desenvolupament en  
la Comunitat Valenciana, es tindran en compte els anteriors criteris  
geogràfics en la seua definició i objectius.  
2.4. Objectius  
2.4.1 De desenvolupament a llarg termini  
El Pla director de la Cooperació Valenciana 2004-2007 destaca  
la necessitat d'establir estratègies a llarg termini, amb l'objectiu  
d'aconseguir una major eficiència i sostenibilitat en les accions de la  
cooperació valenciana. Per al desenvolupament d'estes estratègies, en  
les quals participen les ONGD i altres agents socials valencians amb  
acreditada experiència en les zones d'actuació, el mateix pla director  
considera tres principis bàsics d'actuació:  
- L'establiment d'estratègies per països i sectors.  
- Aconseguir una major vinculació entre les accions institucionals i  
els projectes finançats per mitjà de convocatòries.  
- L'enfortiment de la coordinació entre els distints agents de cooperació.  
Per a complir este compromís, la Generalitat va definir en el Pla  
Anual 2005 la figura del Pla Estratègic d'Intervenció (PEI). El seu  
exemple com a programa d'impacte i l'àmplia participació dels agents  
de la cooperació valenciana, constituïxen el principal motiu perquè el  
Consell, durant l'any 2007, potencie l'establiment de nous plans en les  
distintes àrees geogràfiques d'actuació.  
Les estratègies que s'estan definint per a l'any 2007 són les  
següents:  
· A Iberoamèrica, es duran a terme intervencions a Bolívia,  
Colòmbia, Perú, Brasil, Mèxic, El Salvador, Hondures i Nicaragua.  
A Bolívia se centrarà el treball en la lluita contra l'explotació infantil  
en el Departament de Santa Cruz. A Colòmbia serà l'atenció a la  
població desplaçada pel conflicte intern la principal àrea d'intervenció,  
i es portaran també a cap altres accions en matèria de formació tècnica  
i professional. A Perú es recolzaran projectes per a la millora de la  
capacitació en matèria de sobirania alimentària. A Brasil s'executaran  
accions de caràcter integral que afavorisquen el desenvolupament dels  
estats del nord-est del país. A Mèxic es durà a terme un projecte per  
a la millora de les capacitats de la població de l'Estat de Michoacán.  
A El Salvador es donarà continuïtat al programa de suport a diverses  
municipalitats en el marc del procés de descentralització, i es posaran  
en marxa altres iniciatives en matèria de salut, educació i desenvolupament  
productiu. A Hondures es recolzarà el procés de reassentament  
de comunitats en el marc de l'estratègia de reducció i prevenció de  
desastres naturals. Finalment, a Nicaragua es treballarà per a garantir  
la sobirania alimentària en zones rurals del país.  
· A l'Àfrica Subsahariana, es duran a terme intervencions a Àfrica  
Occidental, Kenya i Uganda. En concret, a l'Àfrica Occidental es  
crearà una xarxa de centres d'acollida per a la població retornada o  
vulnerable; a Kenya es realitzarà un programa per a l'atenció en salut  
sexual i reproductiva de les dones; i a Uganda, en el marc del Programa  
Vita, es recolzarà un programa integral per a la prevenció de la  
transmissió del VIH/SIDA.  
· Al Magrib i Orient Mitjà, el Pla d'Intervenció de l'any 2007 se  
centrarà en la continuïtat de propostes emmarcades en el Programa  
Azahar per a la conservació del medi ambient i el desenvolupament  
sostenible. Concretament, es recolzarà a Mauritània el programa integral  
de lluita contra la desertificació i al Marroc el desenvolupament  
productiu en el nord del país.  
· A Àsia s'intervindrà en tres països: Índia, Filipines i Bangla  
Desh. A l'Índia s'aprofundirà en el PEI d'aprofitament dels recursos  
hídrics d'Anantapur, iniciat en 2004. A Filipines es recolzaran accions  
encaminades a la prevenció i reducció dels desastres naturals. I finalment  
a Bangla Desh es millorarà la qualitat de vida i s'impulsarà el  
desenvolupament de les comunitats rurals beneficiàries del programa  
de microcrèdits.  
Estes accions, més les que puguen incorporar-se durant l'any  
2007, s'executaran a través de programes i projectes que inclouran  
obligatòriament l'avaluació final dels resultats i objectius obtinguts.  
A més, durant 2007 es continuarà treballant en l'execució i seguiment  
dels programes estratègics ja impulsats per la Generalitat. Entre  
ells, destacar el Programa Erati, per a la millora dels sistemes públics  
de salut de Moçambic i el Programa Avant, per al desenvolupament  
sostenible del Departament del Quiché a Guatemala.  
Tots els Plans Estratègics d'Intervenció (PEI) que es van a impulsar  
en el 2007 contemplaran la realització d'accions de sensibilització  
i educació per al desenvolupament a la Comunitat Valenciana, una  
vegada finalitzats.  
A més dels PEI, el Consell promourà la formalització d'acords i  
convenis que promoguen la realització d'accions complementàries de  
la cooperació institucional en països i sectors d'intervenció, per a la  
qual cosa se subscriuran convenis amb els governs locals d'aquells  
països on es realitzen programes i projectes de cooperació internacional  
al desenvolupament, a fi de garantir la seua sosteniblitat.  
D'altra banda, fruit de la promoció de la cooperació amb organismes  
internacionals i després de la firma dels corresponents acords  
d'intencions en 2006, durant l'any 2007 es definiran els primers programes  
i projectes de cooperació multilateral. Es recolzarà el Programa  
Prólogo del Programa de Nacions Unides per al Desenvolupament  
(PNUD) per a la governabilitat i enfortiment democràtic en administracions  
locals i el Programa Art Gold Moçambic, per a l'enfortiment  
de les agències de desenvolupament econòmic local. En matèria de  
salut, es recolzaran programes regionals de l'Organització Panamericana  
de la Salut, mentres en l'àmbit de l'educació s'actuarà a través de  
l'Organització d'Estats Iberoamericans per a l'Equació, la Ciència i la  
Cultura.  
Amb els PEI i els projectes multilaterals, es recolzaran propostes  
de les ONGD per a l'execució de projectes de desenvolupament en  
tercers països, que hauran d'adaptar-se al marc estratègic del Pla director  
2004-2007 i del present Pla Anual 2007, amb l'objectiu de garantir  
l'impacte i sostenibilitat de la cooperació valenciana.  
Estes propostes hauran de complir els quatre enfocaments horitzontals  
assenyalats en l'apartat 2.1 d'este pla anual. De la mateixa  
manera, hauran de respondre a un o més dels sectors prioritaris arreplegats  
en el punt 2.2 del pla anual.  
Els projectes subvencionats per mitjà de la convocatòria de desenvolupament  
l'any 2007 es dirigiran als països i territoris considerats  
prioritaris o d'atenció específica en este pla anual. En este sentit, el  
finançament total de la convocatòria als països considerats prioritaris  
haurà de ser, com a mínim, del 70%.  
Igualment, el 12% dels fons assignats en la convocatòria hauran  
d'anar destinats als Països Menys Avançats arreplegats entre les prioritats  
geogràfiques d'este pla anual.  
Les organitzacions no governamentals per al desenvolupament  
que concórreguen a la convocatòria de desenvolupament de 2007 hauran  
d'acreditar el compliment dels requisits establits en l'article 5 del  
Decret 201/1997 i estar inscrites en el Registre d'Organitzacions no  
Governamentals per al Desenvolupament de l'Agència Espanyola de  
Cooperació Internacional. A més, hauran de complir amb els altres  
requisits que establisca la convocatòria.  
La convocatòria de desenvolupament de 2007 es farà pública  
durant el mes de gener, de manera que es resolga abans del 15 de juny.  
En esta convocatòria, a més dels principis i prioritats assenyalades  
en els punts anteriors, tindran especial atenció els projectes que  
reunisquen les característiques següents:  
a) Projectes que complementen o reforcen els plans estratègics  
d'intervenció impulsats per la Generalitat.  
b) Propostes que donen continuïtat a accions recolzades en anteriors  
exercicis per la Generalitat.  
c) Iniciatives que s'emmarquen dins de les prioritats de desenvolupament  
dels països receptors de l'ajuda.  
d) Projectes en què participen dos o més entitats amb capacitats  
complementàries.  
e) Projectes en què es demostre capacitat tècnica i experiència  
suficient de l'entitat sol·licitant, en el sector o sectors d'intervenció.  
f) Projectes que presenten un pla de sostenibilitat que garantisca la  
continuïtat del projecte una vegada desapareguda l'ajuda externa.  
g) Projectes on existisca una gran implicació de la població beneficiària  
en les diferents fases d'execució del projecte.  
h) Projectes que compten amb una elevada implicació financera de  
l'entitat sol·licitant i el major percentatge de la subvenció rebuda de  
la qual tinguen destinació en el país on es duga a terme l'execució del  
projecte.  
Amb l'objectiu d'avaluar les accions impulsades des de la Generalitat,  
tots els projectes el cost total dels quals supere els 250.000  
euros hauran d'incloure una avaluació externa dels resultats i objectius  
aconseguits. Esta avaluació es presentarà a la finalització dels projectes  
amb l'informe final. En els projectes inferiors al dit pressupost,  
la seua realització serà considerada com a mèrit preferent a l'hora de  
la seua valoració.  
2.4.2 D'informació, sensibilització i educació al desenvolupament  
0.6.6.9. Informació  
Amb l'objectiu d'oferir una informació actualitzada de qualitat,  
útil i transparent sobre les accions que realitza la Generalitat en  
matèria de cooperació al desenvolupament i la destinació dels recursos  
públics, i d'acord amb els plans de modernització de l'administració  
Pública, durant l'any 2007 es realitzaran les accions següents:  
· Informació a la societat valenciana, a través de la pàgina web de  
la Direcció General de Cooperació al Desenvolupament i Relacions  
Externes (www.pre.gva.es/cdre/), sobre tots els aspectes relacionats  
amb la planificació, gestió, execució i resultats de les accions de cooperació  
al desenvolupament que realitza la Generalitat.  
· Presentació a inicis d'any de la memòria de la cooperació valenciana  
1996-2006, amb l'objectiu de realitzar una anàlisi de l'acció  
efectuada per la Generalitat en els últims anys. La memòria es podrà  
consultar igualment en la pàgina web.  
8.1.5.3. Sensibilització i educació per al desenvolupament  
Un aspecte que no han de descuidar les institucions és la tasca de  
sensibilitzar els ciutadans i ciutadanes sobre la situació de les poblacions  
més desfavorides, així com difondre els valors solidaris que  
inspiren l'actuació de les ONGD i la resta d'agents socials. Per això,  
sensibilització i educació per al desenvolupament són dos aspectes  
bàsics i complementaris en l'acció de cooperació internacional impulsada  
pel Consell.  
Principalment, els mitjans a través dels quals es complix este  
objectiu són:  
a) Programa Solidària 2007  
Solidària és el programa institucional de sensibilització i educació  
per al desenvolupament impulsat per la Generalitat des de 2001, amb  
la intenció d'informar i sensibilitzar a la societat valenciana, especialment  
a diversos col·lectius més sensibles per la seua qualitat d'agents  
multiplicadors, sobre la situació de les poblacions més desfavorides  
del món i sobre la labor que realitzen les ONGD en els països desfavorits  
amb el suport de les institucions públiques valencianes, així  
com per a afavorir punts de trobada i diàleg entre els diversos agents  
de la nostra cooperació.  
Este plantejament escometia algunes de les debilitats que s'han  
atribuït a la cooperació descentralitzada, com són la falta de diàleg  
entre administració i ONGD, la falta de coordinació entre les pròpies  
administracions i la falta d'informació a la població sobre els resultats  
de les accions.  
Com ja s'ha destacat, una de les actuacions de major rellevància  
de la cooperació valenciana per la seua innovació en l'àmbit de la  
cooperació, és el codesenvolupament. És per això que, amb motiu de  
la sexta edició de Solidària, la seua temàtica va a centrar-se en 2007 en  
el codesenvolupament, a fi a fomentar la participació i protagonisme  
de tots els col·lectius implicats en la tasca solidària de convertir la  
població immigrant assentada en la Comunitat Valenciana en els protagonistes  
del desenvolupament dels seus països d'origen, i donar una  
resposta solidària davant de la realitat actual de les migracions internacionals.  
En este sentit, la diversitat cultural present a la nostra Comunitat  
representa un espai de trobada intercultural on el respecte, el sentit  
de la pertinença, les oportunitats de vida i progrés personal i comunitari  
són fonamentals; al mateix temps, suposa una gran oportunitat de  
coneixement, aproximació i enteniment entre cultures, que ha de portar  
a l'educació en la convivència i al coneixement i el respecte mutus.  
Així, s'impulsaran diferents activitats adreçades a:  
- Promoure el codesenvolupament i la cultura de la solidaritat amb  
els pobles d'origen de la població immigrant.  
- Fomentar la tolerància, comprensió i respecte cap als costums i  
formes de vida d'altres cultures.  
- Promoure la formació i educació en la interculturalitat.  
Entre les activitats a desenvolupar, destaquem la realització del II  
Congrés Internacional de Cooperació al Desenvolupament, que tindrà  
com a temàtica principal el codesenvolupament. Este segon congrés  
donarà continuïtat a la primera edició celebrada al novembre de 2005,  
i s'emmarca dins de l'Acord d'Intencions firmat entre la Generalitat i  
el Comité Universitari Valencià de Relacions Internacionals i Cooperació  
de la Comunitat Valenciana (CUVRIC), que s'encarregarà de la  
seua organització. Per al seu finançament, s'establirà un conveni de  
col·laboració amb la Generalitat, on s'arreplegaran igualment les seues  
bases i línies generals. El congrés se celebrarà a la ciutat d'Alacant en  
l'últim trimestre de l'any.  
Així mateix, ressaltar l'organització de les II Jornades de Codesenvolupament,  
amb el CEIM, amb les quals es pretén analitzar la situació  
del codesenvolupament, mostrant els diferents plantejaments i les  
distintes iniciatives que les Administracions Públiques i els agents de  
la cooperació al desenvolupament i d'acció social estan duent a terme.  
A més, com en edicions anteriors, dins del Programa Solidària  
2007 s'inclourà la convocatòria del concurs Objectiu Obert, exposicions  
itinerants, campanyes de comerç just i solidari, cursos de formació,  
seminaris, jornades i conferències, concerts, tallers participatius,  
etc., totes elles, davall la temàtica del codesenvolupament.  
Solidària 2007 comptarà amb la participació conjunta dels distints  
actors de la cooperació al desenvolupament de la Comunitat Valenciana,  
englobant accions impulsades per la Generalitat, amb projectes  
dels agents de la cooperació que compten amb el seu finançament i  
que estiguen inclosos dins dels objectius del programa.  
Solidària 2007 es realitzarà entre els mesos de març a desembre  
de 2007 i estarà present en 120 municipis de la nostra Comunitat, a  
fi d'aconseguir un major acostament a les ciutadanes i ciutadans. El  
programa es presentarà i difondrà públicament i podrà ser consultat a  
través de la pàgina web www.pre.gva.es/solidaria/.  
b) Ajudes destinades al foment d'activitats i projectes de sensibilització  
social i educació per al desenvolupament.  
Junt al programa Solidària, la Generalitat promourà, per mitjà del  
finançament de projectes presentats pels agents socials de la cooperació  
valenciana, diferents accions de sensibilització i educació al  
desenvolupament adreçades a:  
· Fomentar una reflexió crítica sobre les causes de la desigualtat  
mundial i la relació d'interdependència entre les societats i promoure  
entre la societat valenciana valors que provoquen canvis en les pautes  
de comportament i que repercutisquen en les societats dels països del  
sud.  
· Recolzar aquelles iniciatives que permeten a la societat valenciana  
comprendre les causes de les diferents emergències i conflictes  
armats, i contribuïsquen a la difusió d'iniciatives per a la prevenció, la  
reconstrucció i reconciliació post-conflicte.  
· Promoure, difondre i formar sobre els drets humans i la seua violació,  
així com sobre la vulneració dels drets laborals en els països del  
sud.  
· Difondre el contingut dels Objectius de Desenvolupament del  
Mil·lenni, de Nacions Unides.  
· Informar i sensibilitzar sobre el paper de la dona en els conflictes  
armats i en els processos d'acció humanitària i desenvolupament.  
· Fomentar el comerç just i el consum responsable, com també  
l'establiment de relacions comercials entre el nord i el sud basades en  
condicions justes.  
· Millorar la qualitat dels recursos pedagògics, incorporant materials  
educatius innovadors adaptats als grups a què va adreçat.  
· El desenvolupament curricular conjunt nord-sud, l'intercanvi  
de professorat, com també l'impuls dels agermanaments o programes  
bilaterals de col·legis de la Comunitat Valenciana amb centres educatius  
dels països del sud.  
· Fomentar el voluntariat i la participació de la societat valenciana  
com a agents de l'educació per al desenvolupament.  
· Desenvolupar iniciatives i propostes de caràcter innovador en  
l'àmbit de l'educació per al desenvolupament i la sensibilització.  
Les ajudes en matèria de sensibilització social i educació per al  
desenvolupament es canalitzaran a través d'una convocatòria pública  
del programa de cooperació al desenvolupament. La dita convocatòria  
s'adreçarà a les organitzacions no governamentals per al desenvolupament  
que acrediten el compliment dels requisits establits en l'article 5  
del Decret 201/1997 i es troben inscrites en el registre d'organitzacions  
no governamentals per al desenvolupament de l'Agència Espanyola de  
Cooperació Internacional, a més dels requisits que si és el cas establisca  
la dita convocatòria.  
Els projectes susceptibles de rebre ajudes hauran d'adequar-se al  
marc estratègic definit en el Pla director de la Cooperació Valenciana  
2004-2007, com també a les prioritats ressenyades en este apartat del  
Pla Anual 2007.  
Es consideraran igualment prioritaris aquells projectes a realitzar  
conjuntament per dos o més ONGD que suposen un treball en xarxa  
consolidat. La convocatòria es farà pública durant el mes de gener, de  
manera que la seua resolució es realitze abans del 15 de juny.  
2.4.3. De la investigació i formació especialitzada  
Des de la Generalitat es considera important fomentar l'activitat  
formativa especialitzada en l'àmbit de la cooperació internacional,  
per a la qual cosa és fonamental comptar amb l'activitat investigadora  
desenvolupada per les universitats.  
Les universitats valencianes han incrementat progressivament la  
seua implicació en tasques de cooperació internacional per al desenvolupament,  
tant a través de programes propis com de la seua participació  
en iniciatives promogudes per altres agents de la cooperació  
valenciana.  
Resultat d'esta implicació és la creació del Comité Universitari  
Valencià de Relacions Internacionals i Cooperació (CUVRIC), entitat  
integrada per les cinc universitats públiques valencianes per al foment  
de les relacions internacionals, la cooperació interuniversitària i la  
cooperació al desenvolupament en els àmbits de la docència, investigació,  
extensió universitària i enfortiment institucional.  
Es potenciarà especialment la relació amb CUVRIC, amb el qual  
la Generalitat ha firmat un acord en 2006 per a establir les bases per  
al foment de la col·laboració mútua en l'àmbit de la cooperació al  
desenvolupament. Una de les seues activitats més destacades, és la  
celebració de la sèptima edició del Curs de Postgrau de Cooperació  
al Desenvolupament, que està orientat a la formació teòrica i pràctica  
de titulats universitaris, tècnics d'administracions públiques, de les  
empreses i de les ONGD, per mitjà de la seua formació tècnica, així  
com per mitjà de la realització de jornades intensives, aules de debat,  
o pràctiques en organitzacions i entitats de cooperació internacional.  
Vistos els seus bons resultats i gràcies a la implicació creixent dels  
universitaris valencians en la cooperació al desenvolupament, es transformarà  
en 2007 en un màster (POP, Programa Oficial de Postgrau) de  
cooperació internacional, pioner a la Comunitat Valenciana.  
A més, el Consell recolzarà i promourà les accions desenvolupades  
per les universitats públiques i privades valencianes, o realitzades conjuntament  
amb elles, encaminades a:  
· Impulsar la investigació sobre el concepte de desenvolupament,  
així com sobre els mitjans, les estratègies, i polítiques de cooperació.  
· La realització d'accions i iniciatives que donen continuïtat a programes  
i projectes recolzats en anteriors exercicis per la Generalitat.  
· Fomentar la participació de professors i investigadors del nord i  
del sud en cursos i seminaris que faciliten el coneixement de la realitat  
dels països empobrits.  
· Promoure els agermanaments o programes bilaterals entre institucions  
investigadores dels països del sud i de la Comunitat Valenciana.  
· La formació i investigació sobre el codesenvolupament, així com  
l'avaluació de les experiències existents.  
· La formació dels agents de cooperació de la Comunitat Valenciana,  
inclosos els immigrants com a agents de codesenvolupament.  
· La celebració de jornades, trobades, seminaris i congressos que  
permeten l'intercanvi de coneixements i el diàleg.  
· Promoure la identificació i suport a centres d'investigació locals,  
a través de la dotació d'equipaments i la formació de recursos humans.  
La Generalitat realitzarà una convocatòria pública específica  
d'ajudes a projectes de formació i investigació per al cofinançament,  
fins a un màxim del 50% del pressupost total, dels projectes presentats  
per les universitats, que es publicarà en el mes de gener i es resoldrà  
abans del 15 de juny.  
En el marc dels programes de l'AECI en què participa o puga participar  
la Generalitat, entre ells el Programa Azahar, el Programa Vita i  
el Programa Araucària XXI, es promourà la realització de cursos, jornades  
i seminaris organitzats per les universitats valencianes.  
D'altra banda, en el 2007 es continuarà amb la contribució important  
que suposa la política de professionalització i millora dels recursos  
humans i, conseqüentment, la millora de la preparació tècnica,  
tant dels cooperants valencians a l'exterior, com dels agents de cooperació  
en la Comunitat Valenciana (ONGD, sindicats, associacions  
d'immigrants, organitzacions empresarials i cooperatives d'economia  
social, etc.). Per a això, es potenciarà la realització en coordinació  
amb CUVRIC de diverses accions de formació adreçades al personal  
de les Administracions Públiques, ONGD i altres agents de la cooperació  
valenciana. A més, és important destacar el finançament de diferents  
màsters i postgraus, entre els quals ja s'ha finançat el postgrau en  
Ajuda Humanitària de Creu Roja i la Universitat Jaume I, el Màster  
Internacional en Estudis per a la Pau i el Desenvolupament de la Universitat  
Jaume I, i altres cursos d'especialització en matèria de cooperació,  
acció humanitària i codesenvolupament.  
Finalment, la Generalitat impulsarà la formació complementària  
dels jóvens cooperants valencians per mitjà de la concessió de beques,  
tant a la Comunitat Valenciana com a l'exterior, concretament en les  
oficines tècniques de Cooperació a l'Exterior dependents de l'AECI en  
països en què s'estiguen executant projectes de cooperació al desenvolupament  
finançats per la Generalitat i en les oficines del Programa  
de les Nacions Unides per al Desenvolupament (PNUD). En concret,  
durant l'any 2007 es convocaran un total de 16 beques, sis d'elles per  
a la realització de pràctiques en la Direcció General de Cooperació al  
Desenvolupament i Relacions Externes, huit beques per a la formació  
en les Oficines Tècniques de Cooperació (OTC) i dos beques per a  
pràctiques en el PNUD.  
4. D'acció humanitària   
Des de la Generalitat es concep l'acció humanitària com el conjunt  
d'accions adrçades a reduir la vulnerabilitat, enfortir les capacitats i  
satisfer les necessitats humanitàries més apressants de les poblacions  
dels països afectats per desastres naturals o conflictes humans.  
Conscients dels continus desastres naturals o provocats pel ser  
humà que s'estan produint en els últims anys, des del Consell es vol  
donar una major rellevància a l'acció humanitària, millorant la seua  
eficiència i el seu impacte.  
En este sentit, la Generalitat entén que la vinculació entre l'acció  
humanitària i la cooperació al desenvolupament, suposa que l'acció  
humanitària deu assentar unes mínimes bases en la realització de les  
seues accions per al desenvolupament posterior i que la cooperació  
al desenvolupament ha d'orientar-se cap a objectius de reducció de la  
vulnerabilitat, i evitar així els efectes dels desastres.  
La immediatesa que requerix l'execució de l'acció humanitària,  
així com els principis de coherència, coordinació i complementarietat  
absolutament necessaris per a realitzar programes de mitigació, preparació,  
prevenció de desastres i rehabilitació, aconsellen la cerca de  
fórmules de gestió, disposició i control dels recursos.  
En un any en què l'acció humanitària serà una de les activitats més  
destacades de la Generalitat, el Consell promourà la coordinació de les  
institucions, la concentració de recursos i la immediatesa de l'ajuda  
que es presta des de la Comunitat Valenciana, impulsant les propostes  
que conté el Pla d'Acció Humanitària i en concret fent realitat la creació  
i regulació de la fundació que gestione el Comité Permanent  
d'Acció Humanitària de la Comunitat Valenciana.  
2.5 Recursos  
2.5.1 Humans  
El personal adscrit a la Direcció General de Cooperació al Desenvolupament  
i Relacions Externes serà l'encarregat de controlar la  
planificació, gestió, seguiment i avaluació dels projectes i programes.  
També és l'encarregat d'impulsar i garantir que en totes les accions de  
cooperació al desenvolupament i acció humanitària estiguen integrats  
els quatre enfocaments horitzontals.  
Així mateix, per raons d'especificitat de la matèria, es podrà contractar  
persones físiques o jurídiques especialistes en cooperació per al  
desenvolupament, acció humanitària i codesenvolupament, especialment  
en matèria de planificació, identificació, seguiment i avaluació  
dels PEI, amb subjecció a la normativa reguladora dels contractes de  
les administracions públiques.  
D'altra banda, al ser la cooperació al desenvolupament i l'acció  
humanitària sectors d'intervenció molt dinàmics, on cada dia s'avança  
en la investigació de noves fórmules de lluita contra la pobresa, és  
necessari un esforç de reaprenentatge del personal públic implicat en  
estos sectors per mitjà de seminaris, cursos i altres activitats docents.  
En este sentit, s'impulsaran accions formatives d'actualització  
dels diferents àmbits tècnics i metodològics orientats al desenvolupament  
del capital humà, tant de la Direcció General de Cooperació al  
Desenvolupament i Relacions Externes, com d'altres departaments de  
la Generalitat implicats en la matèria. La dita formació podrà fer-se  
extensiva a funcionaris d'altres administracions públiques de la Comunitat  
Valenciana implicats en la Cooperació al Desenvolupament.  
2.5.2 Econòmics i financers  
Les importants aportacions econòmiques i financers que destina el  
Consell en els diferents àmbits de la cooperació internacional es realitzaran  
per mitjà de les ajudes destinades a projectes de desenvolupament,  
codesenvolupament, formació i investigació en els països receptors,  
així com sensibilització i educació al desenvolupament destinats  
a la societat valenciana en els sectors considerats prioritaris per este  
pla anual.  
D'acord amb allò que s'ha establit pel Pla director 2004-2007, els  
programes, projectes i accions de cooperació per al desenvolupament  
que duga a terme la Generalitat durant l'any 2007 es finançaran preferentment  
de forma bilateral, a través d'entitats que treballen en cooperació  
internacional en els països de baix desenvolupament humà, o  
de forma multilateral en el cas dels programes amb organismes internacionals,  
tot això a càrrec de les línies del programa pressupostari de  
cooperació internacional al desenvolupament.  
El finançament de les accions de cooperació a través de les convocatòries  
públiques anuals es viabilizará a través de subvencions  
que, d'acord amb la normativa, es concediran d'acord amb criteris de  
publicitat, concurrència i objectivitat. Prèviament a la concessió de  
subvencions s'establiran les bases reguladores, de manera que, conjuntament  
amb el Decret 201/1997, pel qual es regulen les bases per  
a la cooperació internacional al desenvolupament de la Generalitat i  
la resta de normativa d'aplicació general, s'oferisca un marc jurídic  
estable a les relacions entre la Generalitat i els agents socials de cooperació.  
Les bases reguladores de les convocatòries d'ajudes de l'any 2007  
s'adaptaran al marc estratègic del Pla director de la Cooperació Valenciana  
2004-2007, desenvolupat per este pla anual. Enguany, es preveu  
avançar al mes de gener la seua publicació i la seua resolució abans  
del 15 de juny.  
La Comissió Tècnica del Programa de Cooperació efectuarà la  
valoració de l'adaptació dels projectes als criteris establits en el Decret  
201/1997 del Consell, així com a les prioritats definides en les resolucions  
de convocatòria i també seleccionarà aquells projectes que es  
consideren de major interés. La dita comissió utilitzarà, com a element  
de deliberació, els informes d'una entitat externa contractada a este  
efecte per a realitzar una avaluació tècnica dels projectes presentats a  
les convocatòries.  
2.5.3 Tècnics  
El Consell entén que l'increment quantitatiu de l'ajuda oficial al  
desenvolupament ha d'anar acompanyat d'una millora qualitativa. Per  
a això es reforçaran i actualitzaran els instruments de què es disposa,  
a més de tindre en compte les pautes establides per la comunitat internacional.  
Els instruments tècnics que es continuaran utilitzant seran les  
accions, convenis, programes i projectes de desenvolupament, educació  
i formació, sensibilització, codesenvolupament, transferència  
d'experts, concessió de beques, informació, documentació, intercanvi,  
assessorament, consultoria, estudis i investigació i transferència de tecnologies.  
Respecte a esta última, la Generalitat reconeix la importància  
de la tecnologia com un dels motors de desenvolupament humà i la  
necessitat del flux i intercanvi de coneixements per a facilitar-lo.  
2.5.4 Institucionals  
El Consell, en l'exercici 2007, continuarà apostant i impulsant  
la realització de programes estratègics d'intervenció en les zones  
d'actuació mencionades en l'apartat corresponent d'este pla anual,  
d'acord amb els Objectius de Desenvolupament del Mil·lenni.  
Estes accions tindran un caràcter integral i estaran obertes a la participació  
d'aquelles entitats que estiguen realitzant programes i projectes  
de cooperació al desenvolupament des de la Comunitat Valenciana.  
La seua finalitat és que, partint de l'especialització de les entitats  
participants, es promoguen programes de desenvolupament des de  
diferents àmbits sectorials, de manera coordinada i complementària,  
la qual cosa repercutirà alhora en un major impacte i eficàcia en les  
intervencions.  
Els dits programes es dissenyaran basant-se en els Plans  
Estratègics d'Intervenció (PEI), que es concretaran en projectes a  
executar per mitjà d'acords de col·laboració amb els agents socials  
de la Comunitat Valenciana i altres administracions públiques d'àmbit  
nacional o internacional. En este últim cas, el Consell, en aplicació  
de l'article 62 de l'Estatut d'Autonomia de la Comunitat Valenciana,  
aprovat el passat 13 de març per Les Corts, impulsarà la firma de convenis  
amb els governs locals dels països on es desenvolupen accions  
de cooperació al desenvolupament, a fi d'aconseguir la seua major  
implicació i, al mateix temps, garantir la viabilitat i la sostenibilitat  
d'estes accions.  
2.6. Avaluació de la cooperació valenciana  
De conformitat amb el que preveu el Pla director de la Cooperació  
Valenciana 2004-2007, un dels criteris que regixen la cooperació  
al desenvolupament del Consell és el de responsabilitat, la qual cosa  
ineludiblement comporta la necessitat d'avaluar els impactes de les  
accions de desenvolupament que es duen a terme amb el finançament  
procedent dels fons públics.  
La cooperació valenciana és conscient que la incorporació de  
processos d'avaluació és fonamental per a la millora de la qualitat i  
l'eficiència de les diferents intervencions. Per això, el pla director va  
establir la necessitat d'implantar un sistema que permeta l'avaluació  
de les conseqüències de les accions realitzades i, encara més, la identificació  
i correcció de les deficiències o impactes negatius amb la  
finalitat d'optimitzar els resultats dels esforços. Es tractava, doncs, no  
sols d'extraure conclusions, sinó també de dotar l'administració d'una  
ferramenta reflexiva sobre la coherència de les intervencions i el seu  
impacte en relació amb els objectius de la cooperació al desenvolupament,  
alhora que permetera donar pautes per a la realització de futures  
accions.  
En resposta a això, en els plans anuals precedents es van establir  
els criteris i procediments de la dita avaluació i es van promoure les  
primeres avaluacions de programes i projectes.  
En esta línia, en 2007 es continuarà potenciant la realització  
d'avaluacions externes de resultats i objectius, tant per a projectes  
de desenvolupament presentats a les convocatòries com per als PEI,  
segons s'ha indicat en l'apartat corresponent. A més, per primera vegada  
s'introduirà també en els projectes de codesenvolupament a executar  
en l'exterior, quan el seu cost total siga superior a 200.000 euros.  
Vistos els bons resultats i conclusions dels projectes avaluats en  
l'exercici anterior, en 2007, es continuarà realitzant una avaluació  
d'impacte per mostratge d'aquells projectes l'execució dels quals  
haja finalitzat l'any 2005, segons pressupost, sectors i països. Per a  
això, s'incrementarà el nombre de projectes a avaluar, i es contractaran  
avaluadors externs especialitzats i de provada experiència en  
l'avaluació de projectes de cooperació al desenvolupament que executaran  
els treballs d'acord amb la metodologia i els procediments  
estandarditzats, comprovant els efectes i grau de compliment del projecte  
segons els criteris clàssics de pertinència, impacte i viabilitat, i  
comprovar així mateix els efectes produïts sobre el desenvolupament  
del país.  
En conseqüència, l'avaluació permetrà millorar la qualitat de  
l'ajuda de la cooperació valenciana, a partir de les experiències i  
"bones pràctiques" que s'incorporaran en el disseny de futures intervencions.  
3. RELACIÓ AMB ELS AGENTS DE LA COOPERACIÓ  
El Consell reconeix el paper fonamental que tenen ONGD, universitats,  
sindicats, organitzacions internacionals, administracions locals i  
organitzacions empresarials, entre altres, en l'impuls de la política de  
cooperació al desenvolupament de la Comunitat Valenciana.  
A més, tal com establix el Pla director de la Cooperació Valenciana  
2004-2007, la coordinació amb els altres agents de la cooperació  
és un instrument imprescindible perquè existisca coherència i complementarietat  
en la consecució dels objectius.  
Per a això, durant l'any 2007 es duran a terme polítiques actives  
de col·laboració, coordinació i complementarietat amb la cooperació  
internacional, estatal, local i d'altres comunitats autònomes, a més de  
l'impuls dels mecanismes per a la creació i manteniment de xarxes i  
aliances estratègiques.  
3.1 A la Comunitat Valenciana  
Per a poder desenvolupar una labor de col·laboració i participació  
permanent i fluida, és necessari disposar d'un registre públic en què  
consten les organitzacions i entitats que realitzen activitats de cooperació  
internacional per al desenvolupament o d'acció humanitària des  
de la Comunitat Valenciana.  
En este sentit, una vegada entre en vigor la Llei de Cooperació al  
Desenvolupament de la Comunitat Valenciana, es treballarà especialguirment per a dotar la nostra Comunitat d'un registre oficial d'agents de  
la cooperació valenciana.  
Al mateix temps, s'abonarà l'establiment de xarxes o associacions  
entre els diversos agents valencians, així com d'estos amb altres actors  
dels països destinataris de l'ajuda.  
3.1.1 ONGD  
Les ONGD realitzen la funció de mobilització i articulació de  
la societat civil. Donada la seua flexibilitat i la seua capacitat per a  
establir contacte amb els sectors de la població més desfavorits, són  
agents primordials de la cooperació al desenvolupament, per la qual  
cosa es continuarà potenciant durant l'any 2007 la relació amb les  
ONGD i les entitats que les representen.  
Fins a la constitució del Consell Valencià de Cooperació al Desenvolupament,  
després de l'entrada en vigor la Llei de Cooperació al  
Desenvolupament de la Comunitat Valenciana, s'intensificaran els  
mecanismes de coordinació i consulta amb les ONGD.  
Igualment, es continuarà potenciant la seua participació en els  
plans estratègics d'intervenció i en el Programa de Solidària 2007,  
es recolzarà a les entitats en l'enfortiment de les seues capacitats tècniques  
i es consideraran mecanismes per a fomentar la seua pròpia  
avaluació com a ferramenta de millora i transparència.  
A més, es promourà la col·laboració de la societat civil amb les  
ONGD, especialment en matèria de codesenvolupament, on els processos  
migratoris han creat un nou context per a la col·laboració entre  
els agents especialitzats tradicionalment en matèria de cooperació al  
desenvolupament i les associacions d'immigrants, sent estes subjectes  
actius del desenvolupament de les seues respectives comunitats i convertint-  
se, d'esta manera, en promotores essencials del codesenvollupament.  
És per això, que la Generalitat impulsarà el treball en xarxa, activant  
la coordinació i el mutu coneixement d'experiències, programes i  
estratègies entre les ONGD i l'associacionisme civil relacionat amb la  
cooperació al desenvolupament.  
3.1.2 Altres conselleries i organismes públics dependents de la  
Generalitat  
S'intensificarà la coordinació, l'intercanvi d'informació, la  
coherència i la complementarietat amb els centres directius que duen a  
terme activitats complementàries en matèria de cooperació internacional,  
en àrees com la immigració, salut, educació, benestar social, medi  
ambient, dona, joventut, desenvolupament productiu, etc.  
Es preveu, així mateix, crear un nou òrgan de coordinació entre  
els diferents departaments del Consell que duguen a terme accions  
de cooperació al desenvolupament, denominat Comissió Interdepartamental  
de Cooperació al Desenvolupament, una vegada haja entrat  
en vigor la Llei de Cooperació al Desenvolupament de la Comunitat  
Valenciana.  
D'altra banda, la Direcció General de Cooperació al Desenvolupament  
i Relacions Externes continuarà participant activament en  
l'execució dels plans transversals de la Generalitat en què està integrada  
a través de les respectives comissions interdepartamentals,  
com el Pla Valencià d'Immigració 2004-2007, el Pla de Participació  
Ciutadana o l'Estratègia de Desenvolupament Sostenible.  
3.1.3 Altres administracions públiques  
És destacable l'important paper de l'administració local en matèria  
de cooperació al desenvolupament, fonamentalment en els programes  
que tinguen com a prioritat la sensibilització cap a la seua ciutadania  
i en els projectes adreçats a promoure la democràcia participativa i  
l'autonomia local en els països empobrits. Així mateix, són escenaris  
privilegiats per a les accions mampreses en matèria de codesenvolupament,  
ja que són els municipis els que acullen i gestionen directament  
la immigració i són també el nivell de l'administració pública que  
realitza accions de cooperació a partir d'iniciatives ciutadanes.  
Per tant, es promouran acords amb les altres administracions, institucions  
públiques i fons de cooperació de la Comunitat Valenciana que  
destinen recursos a la cooperació per al desenvolupament.  
En este sentit, es continuarà potenciant la relació amb la Federació  
Valenciana de Municipis i Províncies per a la itinerància del programa  
Solidària 2007, a les localitats de la Comunitat Valenciana.  
Es preveu, així mateix, crear un nou òrgan de coordinació entre  
els diferents de la Generalitat i les administracions públiques que  
impulsen accions de cooperació al desenvolupament, que es denominarà  
Comissió Interterritorial de Cooperació al Desenvolupament, una  
vegada haja entrat en vigor la Llei de Cooperació al Desenvolupament  
de la Comunitat Valenciana.  
S'impulsarà igualment la xarxa Reprocode, de registre i seguiment  
de projectes de cooperació al desenvolupament.  
3.1.4 Universitats i centres associats  
Les universitats valencianes juguen un paper fonamental en la  
generació de coneixement especialitzat i en la formació de recursos  
humans en l'àrea de cooperació al desenvolupament, tant per a posar  
a disposició de les necessitats dels pobles del sud, com per a generar  
espais on traslladar i potenciar els valors ciutadans de solidaritat i  
compromís sobre els quals es basa la pràctica de l'ajuda.  
Com s'ha assenyalat anteriorment, la col·laboració entre la Generalitat  
i les universitats de la Comunitat Valenciana ha permés impulsar  
importants accions per a la formació especialitzada i la investigació en  
el sector de la cooperació internacional, com el Congrés Internacional  
de Cooperació al Desenvolupament o el Curs Interuniversitari de  
Cooperació al Desenvolupament.  
Esta col·laboració es continuarà potenciant principalment a través  
del Comité Universitari Valencià de Relacions Internacionals i Cooperació  
(CUVRIC), per mitjà del qual, les cinc universitats públiques  
valencianes i la Generalitat coordinaran la seua activitat conjunta en  
matèria de cooperació internacional, en desplegament de l'acord marc  
firmat en 2006.  
Al mateix temps, es fomentarà el treball i cooperació entre les universitats  
i altres actors de la cooperació valenciana.  
Donat el reeixit resultat de l'organització conjunta, en els dos  
últims anys, d'activitats formatives, durant l'any 2007 es dissenyaran  
i realitzaran cursos per al personal de les administracions públiques  
i els agents socials de la cooperació valenciana, en coordinació amb  
CUVRIC, la qual cosa permetrà incrementar la qualitat de la cooperació  
valenciana per mitjà de la formació dels seus professionals.  
Igualment, es continuarà col·laborant, amb una major intensitat, en  
accions de sensibilització i educació al desenvolupament.  
3.1.5 Empreses i organitzacions empresarials  
Les empreses i les organitzacions que les agrupen constituïxen  
un factor de gran valor per al desenvolupament sostenible, tant per la  
seua experiència com pels recursos humans, materials, econòmics i  
tècnics que tenen. En este sentit, la implantació de la Responsabilitat  
Social Corporativa (RSC), implica el reconeixement de les preocupacions  
socials, laborals, mediambientals i de respecte als drets humans  
de manera que s'integre en la gestió i les operacions de l'organització,  
la qual cosa generarà polítiques, estratègies i procediments que satisfacen  
les dites preocupacions i configuren les seues relacions amb els  
seus interlocutors. Per això, la cooperació valenciana compta entre els  
seus agents socials amb associacions i federacions empresarials que  
dediquen esforços i fons a la cooperació internacional.  
Donada l'àmplia participació de les empreses i les associacions  
empresarials en Solidària 2006, la Generalitat continuarà promovent  
la realització d'actuacions d'informació, anàlisi i sensibilització  
sobre la incorporació de la responsabilitat social de l'empresa valenciana,  
amb l'objectiu que incorporen un nou codi en la seua política  
d'internacionalització. Durant l'any 2007 es recolzarà la realització de  
trobades, jornades i accions formatives amb empreses i associacions  
empresarials per a la promoció dels dits departaments de RSC.  
Addicionalment, el Consell impulsarà aquelles accions que promoguen  
projectes d'economia social i adopten codis de RSC, així com  
que es comprometen a complir les normes internacionals en matèria  
sociolaboral.  
3.1.6 Sindicats  
Els sindicats realitzen una triple funció de suport a les polítiques  
de cooperació:  
a) Contribuir a les accions de desenvolupament, recolzant amb els  
seus recursos i capacitats les intervencions directes en este camp.  
b) Realitzar una gran activitat en el camp de l'educació per al  
desenvolupament i sensibilització entre el col·lectiu dels treballadors.  
c) Donar suport a l'organització sindical dels països empobrits,  
potenciant la seua capacitat tècnica i organitzativa, recolzant la seua  
participació en el diàleg social i prevenint l'explotació laboral, tot això  
a fi de contribuir a la consolidació de la democràcia i la millora de la  
vida dels treballadors.  
A la Comunitat Valenciana són cada vegada més patents les aportacions  
de les organitzacions sindicals al desenvolupament sostenible  
dels països empobrits en l'àmbit laboral i social, bé directament o a  
través de les seues ONGD.  
Per això, la Generalitat està promovent la seua participació en diferents  
programes i accions, entre ells els plans estratègics d'intervenció.  
En esta línia, durant l'any 2007 es continuarà recolzant l'activitat  
realitzada per les organitzacions sindicals en projectes de desenvolupament,  
sensibilització i formació.  
3.2. A Espanya  
3.2.1. AECI. Comissió Interterritorial de Cooperació al Desenvolupament  
Es promourà la col·laboració amb l'Agència Espanyola de Cooperació  
Internacional (AECI), a través de la Comissió Interterritorial de  
Cooperació per al Desenvolupament i la seua Comissió Permanent.  
Es promourà la realització de seminaris i altres accions formatives  
amb les universitats dins dels programes de l'AECI en què participa la  
Generalitat, entre ells el Programa Azahar i el Programa Vita.  
Igualment, es dedicarà especial atenció a la coordinació de l'acció  
humanitària que es desenvolupe conjuntament per la cooperació  
espanyola.  
S'estudiarà la participació de la Generalitat en els nous programes  
que impulse l'AECI, com el programa Araucària XXI, així com la  
definició d'accions específiques per al seu desenvolupament en anys  
següents.  
Finalment, s'efectuarà una nova convocatòria de beques en les oficines  
tècniques de Cooperació a l'Exterior dependents de l'AECI en  
països en què s'estan executant projectes de cooperació al desenvolupament  
impulsats per la Generalitat.  
3.2.2 Altres comunitats autònomes  
S'estudiarà la realització conjunta i el cofinançament de programes  
i accions que impliquen projectes integrals o a llarg termini amb altres  
comunitats autònomes.  
Igualment, s'estudiaran propostes conjuntes en matèria de formació,  
celebració de jornades, seminaris, congressos i inclús activitats  
d'intercanvi d'informació que redunden en benefici d'una cooperació  
coordinada.  
3.3 En els països destinataris de la cooperació  
Vistos els bons resultats en exercicis anteriors, es continuarà promovent  
la formalització d'acords i convenis amb els governs locals  
dels països on la Generalitat duga a terme projectes o programes  
d'especial importància, que garantisquen la seua viabilitat i sostenibilitat.  
Exemple d'això, són els acords subscrits amb els governs de Panamà,  
Moçambic i Guatemala.  
3.4 Organismes internacionals  
Donada la important tasca en este camp duta a terme l'any 2006,  
amb la firma de diversos acords amb organismes internacionals, durant  
l'any 2007 es promourà la realització de programes i projectes concrets  
amb els dits organismes. Per a això, el present pla anual ha definit  
diferents línies d'actuació com són els convenis institucionals destinats  
als Programes Art Gold i Prologo, el programa d'enfortiment sanitari  
amb l'Organització Panamericana de la Salut (OPS) o la promoció de  
programes educatius amb l'Organització d'Estats Iberoamericans per  
a l'Educació, la Ciència i la Cultura (OEI). Igualment, es continuarà  
col·laborant amb organismes internacionals com l'Alt Comissionat de  
les Nacions Unides per als Refugiats (ACNUR), per a continuar recolzant  
a la població desplaçada, o el Programa de les Nacions Unides  
per al Desenvolupament (PNUD).  
Igualment, es promourà la participació de la Generalitat en iniciatives  
de la Unió Europea, els seus països i regions, de caràcter multilateral  
descentralitzat.  
Com en anys anteriors, es continuaran realitzant accions de difusió  
sobre les diferents línies de finançament dels organismes europeus,  
incloent administracions públiques, empreses i associacions empresarials.  
Al mateix temps, es promouran els contactes entre agents socials  
valencians i organitzacions d'altres regions europees.  
4. PREVISIÓ PRESSUPOSTÀRIA  
La Generalitat té un ferm compromís amb les poblacions més vulnerables  
i necessitades dels països estructuralment empobrits de la  
comunitat internacional. Per a això, promou accions i iniciatives que  
incidixen en el desenvolupament social, equitatiu i participatiu dels  
habitants d'estos països.  
Este ferm compromís s'ha vist traduït en els continus increments  
dels pressupostos de la Generalitat.  
Així, en este 2007, i complint amb l'aposta del Consell i el compromís  
del President de la Generalitat, aconseguim el 0,7% dels pressupostos  
de la Generalitat per a polítiques de Cooperació Internacional  
al Desenvolupament i al Codesenvolupament.  
En definitiva, gràcies a este decidit esforç inversor, augmentem la  
qualitat de la cooperació valenciana, a fi de contribuir amb el compliment  
dels objectius de desenvolupament del mil·lenni i dels compromisos  
internacionals per a aconseguir una major igualtat entre els  
països del nord i del sud.